İlqar İbrahimoğlu: İŞİD-in əməlləri İslama ziddir [Audio]
Dini Etiqad və Vicdan Azadlıqları Müdafiə Mərkəzi DEVAMM-ın rəhbəri Hacı İlqar İbrahimoğlu Amerikanın Səsinin suallarını cavablandırıb
İslam Dövləti qrupunun bir neçə ay bundan əvvəl Suriya üzərində uçuş icra edərkən təyyarəsi düşmüş iordaniyalı pilotu diri-diri yandıraraq qətlə yetirməsi İordaniyada böyük hiddət və qəzəblə qarşılanıb. İordaniya hərbi qüvvələri pilot Muas Əl-Kasasbenin qətlinə cavab olaraq İŞİD-ə qarşı hərbi əməliyyatların intensivləşdiriləcəyini elan edib. İordaniya kralı Abdulla İslam Dövləti qrupunun yaraqlılarına qarşı amansız müharibə elan edib. İraq və Suriyada özünü İslam dövləti elan etmiş qrupun zorakılıqlarının əsas hədəfi Qərb ölkələrinin vətəndaşları ilə yanaşı Yaxın Şərq regionun dinc sakinləridir. Qrupun qəddarlıqla qətlə yetirdiyi insanların böyük əksəriyyəti müsəlmanlardır. Əhalisinin əksəriyyəti müsəlmanlardan ibarət olan Azərbaycanda dindarların zorakı terrorçu qrupun törətdiyi əməllərə münasibətini Dini Etiqad və Vicdan Azadlıqları Müdafiəsi Mərkəzi DEVAMM-ın rəhbəri Hacı İlqar İbrahimoğlu şərh edib. İlqar İbrahimoğlu günahsız insanların qətlə yetirilməsi praktikasının islam dini ilə heç bir əlaqəsi olmadığını xüsusi vurğulayıb. Özünü İslam Dövləti adlandıran qrupun zorakı əməlləri Yaxın Şərq ölkələrinin yüksək səviyyəli rəsmilər, din xadimləri və cəmiyyətləri tərəfindən nə dərəcədə pislənir? İlqar İbrahimoğlu: Jurnalist və yazar Dilşad Əliyarlı 20 ildən artıqdır "Amerikanın səsi"ndə çalışır. Azərbaycan xidmətində televiziya proqramlarının yaradıcılarından biri olan Dilşad Əliyarlı proqramının redaktoru və aparıcısıdır. Dilşad Əliyarlı ABŞ-dan Azərbaycan dilində yayımlanan ilk televiziya xəbər proqramının ilk aparıcısı olub.